Kapal pengangkut pesawat Cavour

Cavour (550) merupakan sebuah kapal pengangkut pesawat (CVH) di dalam Marina Militare. Ia dinamakan bersempena nama seorang negarawan dan ahli politik Itali yang bernama Camillo Benso, conte di Cavour.

Cavour telah dibaringkan oleh Fincantieri pada 17 Julai 2001, dan dilancarkan daripada limbungan kapal Riva Trigoso (Sestri Levante) pada 20 Julai 2004. Ujian laut telah dimulakan pada Disember 2006, dan kemudian ditauliahkan secara rasminya pada 27 Mac, 2008. Keupayaan Operasi Penuh (FOC) adalah dijangka pada awal tahun 2009 selepas siapnya kerja-kerja terakhir di Muggiano (Lerici) pada musim panas tahun 2008 dan dipindahkan ke stesen baru tentera laut di Mar Grande, Taranto. Cavour akan menjadi kapal armada baru bagi Tentera Laut Itali.

Rekabentuk

Kapal ini direka untuk mengoperasikan gabungan pesawat kepak kaku V/STOL dan helikopter, operasi arahan dan kawalan dan pengangkutan anggota tentera atau awam dan kenderaan berat. Ruang hangar seluas ,  boleh digunakan sebagai ruang menyimpan kenderaan bagi sehingga 24 buah kereta kebal utama (biasanya Ariete) atau banyak lagi kenderaan ringan (50 Dardo IFV, 100+ Iveco LMV), dan juga dipasang dengan anjakan laluan buritan sehingga 70 tan, selain dua angkatan sehingga 30 tan untuk kegunaan operasi pesawat. Cavour juga boleh dioperasikan sebagai pelantar pendaratan helikopter, bagi helikopter pengangkut berat (AgustaWestland UH-101A ASH) dan 325 orang aggota marin (91 orang lain, sebagai pilihan).
Cavour mempunyai sesaran sebanyak 27,900 tan tetapi boleh mencapai lebih 30,000 tan dengan muatan ketenteraan penuh.

Ia melengkapkan kapal pengangkut pesawat tentera laut Itali lain, iaitu .

Tentera Laut Itali akan mengantikan 16 buah pesawat Harrier dengan 15 buah (asalnya 22 buah) Lockheed Martin F-35B Lightning II. Jadual F-35B tidak pasti, tetapi Cavour akan diubahsuai bagi menyokong pesawat F-35B menjelang tahun 2016. Cavour akan mempunyai ruang sehingga 10 buah pesawat F-35B di dalam hangar, dan enam buah lagi akan diletakkan di dek penerbangan.

Pembinaan
Cavour telah dibaringkan oleh Fincantieri pada bulan Jun 2001, dan dilancarkan dari limbungan Riva Trigoso di Sestri Levante, pada 20 Julai 2004. Ujian laut bermula pada bulan Disember 2006, dan ia kemudian ditauliahkan secara rasmi pada 27 Mac 2008. Kapal ia mencapai keupayaan penuh pada 10 Jun 2009.

Sejarah perkhidmatan
Pada 19 Januari 2010, Cavour telah digerakkan ke Haiti sebagai sebahagian daripada Operasi White Crane, kod operasi yang digunakan oleh Itali sempena bantuan gempa bumi Haiti 2010. Ia merupakan misi pertama kapal pengangkut pesawat ini, di mana ia membantu usaha pihak antarabangsa untuk memberi bantuan kepada mangsa-mangsa gempa bumi.

Rujukan

Pautan luar
  Cavour on the Marina Militare website
  History, technical details and a collection of photo of Cavour
  Naval-Technology

Kapal pengangkut pesawat Cavour
Kapal pengangkut pesawat Cavour